open-index/open-wikipedia-markdown huggingface dataset:
Grande Irán

[miniatura|300px|Xeográfica e culturalmente, o Grande Irán inclúe toda a meseta iraniana, estendéndose até [Asia Central (Bactriana) e o Hindukush ao nordeste e Afganistán e Paquistán no sueste, e até Siria Oriental e o Cáucaso, ao noroeste.]]

O termo **Grande Irán** (en persa, **ایران بزرگ** *Irān-e Bozorg*, e en farsi **ایران‌زمین** *Irān-zamīn*) refírese ás rexións que teñen unha significativa influencia cultural iraniana, onde as linguas iranianas foron ou son faladas, e tamén as rexións que formaron parte de Persia ou do Imperio persa. Correspóndese a grandes trazos a meseta iraniana e os territorios que a rodean, abarcando desde o Cáucaso até o río Indo.

A *Encyclopedia Iranica* utiliza o termo continente cultural iraniano e outros nomes como Gran Persia ou continente cultural persa, de uso particular no Afganistán e Tadjiikistán. Desde o punto de vista irredentista, ás veces chámase Grande Irán. Nun sentido máis restritivo para a comunidade lingüística de lingua persa, é denominado *iranofonía*, ou *persofonía*.

Tradicionalmente, e até un período recente, a etnicidade nunca foi un criterio determinante de separación nestas rexións. Só na época moderna as intervencións coloniais occidentais e a etnicidade tornáronse factor de separación entre as provincias do mundo iraniano.

De modo claro, o Grande Irán nunca tivo fronteiras fixas, nin mesmo de definición precisa.

Mentres que certas fontes definen este espazo como o dos estados do presente Irán, Afganistán, Azerbaidján e as repúblicas de Asia Central, outras como as do investigador Richard Nelson Frye dan unha definición máis ampla incluíndo "a maior parte do Cáucaso, de Afganistán e da Asia Central, con influencias culturais a que se estenderon até ao mundo chinés, ao subcontinente indio e aos países que falan linguas semitas." Segundo Frye, "Irán significa todos os territorios e pobos onde as linguas iranianas son ou foron faladas e, no pasado, onde existiran culturas iranianas de múltiplas facetas."

Debido a que se trata dun concepto cultural, representando rexións establecidas por tribos iranianas, non se corresponde con ningunha entidade política en particular e —debido a que representa unha dispersión da Idade de Bronce tardía— antecede a tales entidades políticas en moitos séculos. Polo que se refire aos sasánidas, en cuxas inscricións do século III aparece por vez primeira o termo *Irán* como un concepto político, o *estado* iraniano estado multinacional inclúe Asia Menor pero exclúe territorios ao leste das dúas concas do deserto de sal iraniano. Esta situación é, porén, dada a volta no contexto cultural, isto é, o da *nación* iraniana.

## Véxase tamén
### Bibliografía
* Frye, Richard Nelson (2005): *Greater Iran*. Mazda Publishers. ISBN 1-56859-177-2
* Frye, Richard Nelson (2002): "Ethnic Identity in Iran" in *JSAI* **26**, páxs. 82 e seguintes .
* Takmil Homayoun, Nasser (2004): *Kharazm: What do I know about Iran?*. ISBN 964-379-023-1

### Outros artigos
* Historia de Afganistán.
* Paquistán.
* Siria.

### Ligazóns externas
* Article on Iranian.com .
* Instituto Francés de Investigación sobre o Irán (IFRI) .
Glassjaw

**Glassjaw** é unha banda de post-hardcore estadounidense procedente de Long Island, Nova York, formada en 1992. O grupo está liderado polo vocalista Daryl Palumbo e o guitarrista Justin Beck, e pasou por numerosos cambios na formación dende a súa creación. O grupo foi moi influente na progresión da escena musical *underground* da costa leste dos Estados Unidos e do Reino Unido e na do xénero post-hardcore, e é coñecido polos seus concertos intensos e os seus constantes cambios na formación.

## Discografía 
### Álbums de estudio 
## Véxase tamén 
### Ligazóns externas 
* Páxina oficial
Rotorua International Stadium

O **Rotorua International Stadium** é un estadio da cidade de Rotorua (Nova Zelandia), inaugurado en 1911 e que ten unha capacidade para acoller a uns 34.000 seareiros.

O recinto está destinado principalmente á práctica do rugby da man do Bay of Plenty, equipo que compite na ITM Cup, torneo que gañou no ano 1976.

## Copa do Mundo de Rugby 1987
Na Copa do Mundo de Rugby 1987 o estadio acolleu un encontro, que foi o correspondente á loita polo 3º e 4º posto. 

## Copa do Mundo de Rugby 2011
Este é un dos estadios que Nova Zelandia escolleu para que se disputen nel 3 dos encontros do Grupo1 na primeira fase da Copa do Mundo de Rugby 2011 que o país maorí organizou entre o 9 de setembro e o 23 de outubro de 2011:

## Véxase tamén 
### Outros artigos 
* Copa do Mundo de Rugby 2011
* Copa do Mundo de Rugby 1987
* Bay of Plenty Rugby Union
### Ligazóns externas 
*Rotorua International Stadium en www.worldstadiums.com
C-19

é un personaxe do manga e anime *Dragon Ball*. Foi creado polo Doutor Guero para acabar principalmente con Son Goku. A chegada dos Guerreiros Z non lle supuxo un problema xa que derrotou a Goku con relativa facilidade, xa que este sufrira dunha doenza cardíaca.

Cando Goku sufriu a enfermidade da que lle avisou o Toranks do futuro e quedou fóra de combate, apareceu Vexeta transformado en Super Guerreiro. C-19 pediulle ó Doutor Guero enfrontarse a este.

Durante a batalla Vexeta deixouse agarrar para saber por onde absorbían a enerxía, cando descubriu que a absorbía pola palma da man, arrincoullas e esmagounas co pé. Cheo de desesperación, C-19 intentou fuxir, pero unha bóla de enerxía de Vexeta destruíuno finalmente.

En Dragon Ball GT logra fuxir do inferno xunto a outros, e aparece destruíndo unha cidade. Son Goten e Toranks destrúeno de novo coa mesma enerxía coa que o derrotou Vexeta, sendo enviado de novo ó inferno.

## Véxase tamén 
### Outros artigos 
* Lista de personaxes de Dragon Ball
Jason Momoa

**Joseph Jason Namakaeha Momoa**, nado o 1 de agosto de 1979 en Honolulu, Hawai, é un actor e modelo estadounidense.

## Traxectoria 
Ten ascendencia nativa hawaiana por parte de pai e alemá-irlandesa por parte de nai. Foi criado en Norwalk, Iowa, pola súa nai. O seu tío é o famoso surfista Brian Keaulana. Momoa é coñecido polos seus papeis como Jason Ioane en *Baywatch Hawaii* e como Ronon Dex en *Stargate Atlantis*. Recentemente protagonizou o filme *Conan the Barbarian*.

## Filmografía 
## Notas 
## Véxase tamén 
### Ligazóns externas 
* Páxina dos seareiros de Rusia
Bandeira de Mongolia

A **bandeira de Mongolia** actual foi adoptada o 12 de febreiro de 1992. É semellante á bandeira de 1949, a excepción da eliminación da estrela socialista.

## Deseño 
Está composta por tres franxas verticais do mesmo tamaño. A banda do centro é de cor azul celeste e as dúas bandas laterais de cor vermella. Centrado na banda vermella do lado do mastro e en amarelo atópase o símbolo nacional, o Soyombo, un conxunto de representacións abstractas cunha disposición en columna que inclúe a representación do lume, o sol, a lúa, a terra, a auga e o símbolo do yin e yang. A proporción da bandeira en relación ao seu alto e lonxitude é de 1:2.

### Bandeiras históricas 

File:Flag of Mongolia (1911).svg|Khanato de Mongolia (1911-1921)
File:Flag of the People's Republic of Mongolia (1921-1924).svg|República Popular de Mongolia (1921-1924)
File:Flag of the People's Republic of Mongolia (1924-1940).svg|República Popular de Mongolia (1924-1940)
File:Flag of the People's Republic of Mongolia (1949-1992).svg|República Popular de Mongolia (1940-1992)

## Véxase tamén 
### Ligazóns externas 
*
Spacemen 3

**Spacemen 3** foi unha banda inglesa de rock psicodélico formada en 1982 en Rugby, Warwickshire que desenvolveu o seu propio estilo de psicodelia minimalista, ás veces achegándose á música de vangarda. O seu estilo tamén chegou a ser categorizado como post-punk e space rock.

## Historia 
Spacemen 3 formárona en 1982 Jason Pierce, tamén coñecido como "J. Spaceman", e Peter Kember, coñecido como "Sonic Boom", que se coñeceran na escola de arte. Tanto Pierce como Kember eran guitarristas, teclistas e vocalistas, polo que integraron ao baixista Pete "Bassman" Bain e ao batería Natty Brooker. Eles tocaron xuntos un par de anos, pero só realizando concertos de baixo perfil en clubs locais antes da edición do seu primeiro álbum, *Sound of Confusion*, no ano 1986. Este primeiro traballo tiña un son garage rock lo-fi, pero o segundo, *The Perfect Prescription* (1987), amosou un cambio marcado cara á psicodelia minimalista pola que son coñecidos. Nesa época Natty deixou o grupo e a batería foi ocupada por Sterling Roswell, coñecido como Rosco.

Bain e Rosco marcharon para unirse a The Darkside, e Will Carruthers entreou como baixista, pero a banda non tiña batería oficial cando gravaron *Playing with Fire*. Editado en 1989, o álbum expandía a psicodelia e a música drone dos seus traballos anteriores, e incluía o sinxelo“Revolution”, que acadou o número 1 na lista independente británica. Jonny Mattock uniríase como batería e a banda pasou a meirande parte do ano 1989 xirando polo Reino Unido e Europa. Eses foron os seus últimos concertos públicos, xa que tiñan unha xira estadounidense que tivo que ser cancelada xa que non conseguiron os seus visados para viaxar a ese país debido a problemas con drogas. A banda realizou o seu derradeiro concerto no Reading Festival de 1989. Os problemas coas drogas e a tensión no seo do grupo (sobre todo entre Kember e Pierce) empezaron a estragar a banda. *Recurring*, editado en 1991, foi o seu derradeiro álbum oficial, e amosa a distancia entre Pierce e Kember ao gravar cadansúas partes en estudios distintos. O disco foi o seu traballo máis popular, pero cando foi lanzado Kember xa formara Spectrum e Pierce, Carruthers e Mattock xa actuaran como Spiritualized. Para os seus derradeiros concertos, Mark Refoy uniuse ao grupo, pero o colmo final foi a decisión de Pierce de editar unha versión do tema de The Troggs "Anyway That You Want Me" como primeiro sinxelo de Spiritualized, algo que Kember quixo facer durante anos con Spacemen 3. A banda acabaría separándose no ano 1991.

## Discografía
Androides (Dragon Ball)

Os  son un grupo de personaxes no anime e manga *Dragon Ball* creados polo Doutor Guero. Teñen aspecto semellante ós humanos, pero son considerablemente máis poderosos. Certos Androides creados polo Doutor Guero están mesmo ó nivel de habilidade que un  guerreiro do espazo. Tódolos androides teñen o símbolo da Red Ribbon xa que o seu creador é un dos superviventes cando foi atacada por Son Goku.

## Características 
Na versión orixinal xaponesa, a palabra "jinzō'ningen" é empregada para referirse ás creacións do Doutor Guero. A súa tradución literal é *Home feito polo home*, e é xeralmente o termo comunmente empregado na ciencia ficción xaponesa para robot, androide ou cyborg.

As creacións do Doutor Guero pódense separar en dous tipos: Primeiro os Androides, C-16, C-19 e C-20, este último controlado polo cerebro do mesmo doutor; e os chamados bio-androides, C-17 e C-18, que en realidade son cyborgs e Célula.

Isto, contribuíu a equivocación entre os fans, que consideraban a C-17 e C-18 androides, cando de feito son cyborgs. Está indicado no manga que ámbolos dous están feitos a partir dunha base humana, con realmente moi poucas melloras cibernéticas. Isto é explicado máis tarde a Goku durante a saga do Torneo de Artes Marciais en Dragon Ball Z cando el quedou sorprendido ó oír que Krilín e C-18 casaran. (El non estaba alí cando Toranks fixo a explicación inicial).

No filme *Os tres grandes superguerreiros* aparecen outros tres androides numerados C-13, C-14 e C-15.

## Véxase tamén 
### Outros artigos 
* Lista de personaxes de Dragon Ball
Nelson, Nova Zelandia

**Nelson**, ou **Whakatū** en maorí é unha cidade de Nova Zelandia situada na baía de Tasman, no extremo norte da Illa Sur. É o centro administrativo da rexión homónima e o centro económico e cultural da rexión Nelson-Tasman. Fundada en 1841, é a segunda cidade máis antiga de Nova Zelandia e a máis antiga da Illa Sur. Recibe o seu nome en honor ao Almirante Horatio Nelson, quen derrotou a españois e franceses na Batalla de Trafalgar.

## Véxase tamén 
### Ligazóns externas 
* Nelson City Council
* Nelson Tasman Tourism
Polunga

é un personaxe do anime e manga *Dragon Ball*. É o dragón das Bólas máxicas do planeta Namek. Polunga só pode ser chamado mediante a linguaxe de Namek. O seu nome significa en namekiano *Deus dos soños*. O seu tamaño é superior, polo menos o dobre, ó de Shenron. Este Dragón ten maiores poderes que Shenron á hora de cumprir desexos e ademais é quen de cumprir 3 desexos no canto dun só. Morreu unha vez debido a que Saichōrō, ó ser do cal dependía o poder das bólas morreu. As bólas máxicas de Namek convertéronse entón en pedra.

Aparece por primeira vez na saga de Freezer. Despois de que os dous primeiros desexos se fixesen realidade, Saichōrō morre e as bólas  máxicas desapareceron. Unha vez resucitado grazas a Shenron, o terceiro desexo puido facerse realidade. Os tres primeiros desexos foron:
* Resucitar a Piccoro, morto no combate contra Nappa.
* Transportar a Piccoro ó planeta Namek.
* Transporta a tódalas persoas do planeta Namek á Terra, agás a Son Goku e a Freezer.

Aparece unha segunda vez durante os combates contra Majin Boo para cumprir os desexos de Vexeta. 
* Reconstruír a Terra, que fóra destruída por Boo.
* Resucitar a tódalas persoas mortas dende o día do Torneo Mundial de Artes Marciais, excepto ós malvados.
* Darlle tódalas súas forzas a Son Goku para que puidese ser quen de lanzar a *Bóla Genki*

## Véxase tamén 
### Outros artigos 
* Lista de personaxes de Dragon Ball
Dende

é un personaxe do anime e manga *Dragon Ball*. É un namekiano. En Dragon Ball Z convértese no sucesor de Kamisama, logo de que este se fusionara de novo con Piccoro. Entre as calidades de Dende están a de poder sandar ás persoas e poder falar co dragón das sete Bólas máxicas. Fai amizade con Son Gohanda e Krilín, cando os terrícolas viaxan ó planeta Namek para atopar as bólas do dragón dese planeta, durante eses eventos as forzas de Freezer invaden o planeta coa mesma intención.
O seu nome provén dunha deformación das palabras para caracol en xaponés, .

## Véxase tamén 
### Outros artigos 
* Lista de personaxes de Dragon Ball
Whangarei

**Whangarei** é a cidade mais ó norte de Nova Zelandia, e a capital da rexión de Northland. En 2010 tiña unha poboación estimada de 51.900 habitantes.

## Historia 
O capitán James Cook foi o primeiro explorador europeo que divisou a entrada do actual porto de Whangarei en 1769. A comezos do século XIX a rexión viviu varias loitas entre grupos indíxenas de maorís. Os primeiros colonos que fixeron desta zona o seu fogar a partir de 1839 foron comerciantes escoceses. En 1845 comezou unha serie de guerras entre os grupos maorís da zona e o exército británico que fixo que a maioría dos colonos marchasen da súas granxas para non volver nunca. A partir de 1855 naceu unha pequena localidade a partir do comercio dunha resina fósil chamada Kauri, semellante ó copal. Ese asentamento creceu cos anos, axudado polo comercio de carbón, pedra calcaria, ladrillos etc. A finais do século XIX Whangarei xa era a localidade máis grande e importante da rexión de Northland. Nos comezos do século XX os recursos naturais da zona desapareceron pouco a pouco, pero a economía resistiu grazas á agricultura e á produción de leite. O ferrocarril chegou a Whangarei en 1925. Ata entón o principal medio de transporte da cidade eran os barcos que chegaban e saían do seu porto. Ó longo da primeira metade do século XX Whangarei converteuse no centro dos servizos da rexión de Northland, e xa na segunda metade do século, instalouse unha refinaría de petróleo, desenvolveuse unha importante industria madeireira, e o porto converteuse nun porto de contedores que lle dá servizo á cidade de Auckland.

## Clima 
O clima da cidade é subtropical, con poucas xeadas, moitas choivas, e temperaturas suaves no verán.
## Deporte 
Como ocorre en toda Nova Zelandia, o rugby é o deporte máis importante en Whangarei. O equipo Northland Rugby Union compite cada ano na ITM Cup, e disputa os seus encontros no estadio Okara Park. Este estadio acollerá varios encontros da Copa do Mundo de Rugby 2011 que organiza Nova Zelandia.

## Véxase tamén 
### Outros artigos 
* Nova Zelandia
* Copa do Mundo de Rugby 2011
### Ligazóns externas 
* Páxina do Whangarei District Council
Rotorua

**Rotorua** (chamada **Te Rotorua-nui-a-Kahumatamomoe** en maorí) é unha cidade da Illa Norte de Nova Zelandia. En 2010 tiña unha poboación estimada de 55.900 habitantes. A cidade está situada na rexión de Bay of Plenty, na beira do Lago Rotorua.

## Turismo
miniatura|Museo de Arte e Historia de Rotorua.
A súa principal industria é a do turismo. A actividade xeotermal da zona fai que existan numerosos geysers, augas termais e pozas de lama quente, que atraen a turistas do país e do estranxeiro. O principal balneario da cidade é o Polynesian Spa.

Preto da cidade está a reserva natural do Val volcánico de Waimangu, orixinado pola erupción da parte norte do Monte Tarawera o 10 de xuño de 1886.

Outro dos atractivos da cidade é o Museo de Arte e Historia de Rotorua, creado en 1988.

## Deporte
O principal deporte da cidade, ó igual que no resto do país, é o rugby. A cidade conta cun equipo que disputa cada ano a ITM Cup, o Bay of Plenty, campión en 1976, que xoga os seus encontros como local no Rotorua International Stadium. Este estadio acolleu 1 encontro da Copa do Mundo de Rugby 1987, e acollerá outros 3 na Copa do Mundo de Rugby 2011.

En 2006 celebrouse en Rotorua a 17ª edición do Campionato do mundo de ciclismo de montaña e trial.

## Véxase tamén
### Outros artigos
* Nova Zelandia
* Rotorua International Stadium
* Copa do Mundo de Rugby 2011
### Ligazóns externas
* Rotorua District Council
A Boliña, Boiro, Boiro

**A Boliña** é un lugar da parroquia de Boiro no concello coruñés de Boiro, na comarca da Barbanza. Segundo o padrón municipal (INE 2012) ten 98 habitantes (38 homes e 60 mulleres).

## Lugares e parroquias
### Lugares de Boiro
### Parroquias de Boiro
Lunch

é un personaxe do manga e anime *Dragon Ball*. É a rapaza que traen Son Goku e Krilín para que o Mestre Mutenroi lles permita adestrar con el. Ten a particularidade de que cada vez que esbirra a súa personalidade e cor de cabelo cambian: a Lunch de cabelo azul é tranquila, servizal, sempre trata de agradar ós demais; mentres que a Lunch de cabelo loiro é cobizosa e arisca, sempre ten a man unha arma de fogo para disparar a todo aquel que se lle opoña. Lunch sabe que este cambio ocorre pero non consegue lembrar nada do que a súa outra personalidade fai.

Lunch é unha moza delgada que comunmente viste unha blusa de tirantes verde e un pantalóns curtos amarelos. Foi salvada por Son Goku e Krilín cando a Lunch de cabelo loiro estivo a piques de ser detida pola policía logo de que asaltara un tren. Eles ofrecéronlle ir vivir co Mestre Mutenroi, o que lle veu moi ben xa que estaba buscada en medio mundo. Durante algún tempo a súa forma loira atacou o Mestre e os alumnos, pero tralo ataque do Exército Red Ribbon á Casa Tartaruga, decidiu aceptar vivir alí, e mesmo estivo disposta a participar no ataque contra o cuartel xeral dese exército. Tralo 23º Torneo Mundial de Artes Marciais, foise vivir con Ten Shin Han e Chaoz. No anime *Dragon Ball Z* apareceu cando faltaba un ano para a chegada dos Guerreiros do espazo á Terra. Tamén o fai na saga de Majin Boo, levantando as mans para entregarlle enerxía a Goku.

## Véxase tamén 
### Outros artigos 
* Lista de personaxes de Dragon Ball
Loxo

O topónimo **Loxo** pode referirse a:

;En Galiza
***Loxo**, parroquia do concello de Touro;
****Loxo**, lugar de dita parroquia;
***Loxo de Abaixo**, lugar da parroquia de Boiro, no concello de Boiro;
***Loxo de Arriba**, lugar da parroquia de Boiro, no concello de Boiro;
***Meloxo**, lugar da parroquia do Grove, no concello do Grove;
***O Porto de Meloxo**, lugar da parroquia do Grove, no concello do Grove.

Amais, como apelido pode referirse a:

***Anxo Romero Loxo**, músico e compositor galego (1905-1967).

## Véxase tamén
### Outros artigos
***A Loxe**, lugar da parroquia de Barro, no concello de Noia;
***Viloxe**, lugar da parroquia de San Cosme de Montederramo, no concello de Montederramo.
Crissiumal

**Crissiumal** é unha cidade brasileira. Segundo o censo de 2010 tiña 14.085 habitantes. O municipio conta coas augas do río Uruguai e ten fronteira fluvial coa Arxentina.
Teaño

O topónimo **Teaño** pode referirse a:

;En Galiza
***Teaño**, lugar da parroquia de Boiro, no concello de Boiro;
***Teaño**, lugar da parroquia de Estacas, no concello de Cuntis.

## Véxase tamén
### Outros artigos
***Teaio**, lugar da parroquia de San Xoán de Laíño, no concello de Dodro.
Brooks Sales

**Brooks Sales**, nado o 15 de febreiro de 1980 en Bloomfield, Connecticut, é un ex xogador profesional de baloncesto estadounidense. Formado na Universidade de Villanova, xogou nas principais ligas de Europa, así como na Euroliga e a ULEB Cup. Xogaba na posición de pivota cunha altura de 2,08 metros. É irmán de Nykesha Sales , unha coñecida xogadora de baloncesto.

## Traxectoria 
Brooks Sales formouse na universidade de Villanova, o último ano ás ordes do adestrador Jay Wright. Ao rematar a súa andaina na NCAA xogaría o campus de verano da NBA cos Indiana Pacers e os Memphis Grizzlies. Posteriormente comezaría a súa andaina en asinando contrato co Pallacanestro Biella da Lega Basket Serie A, máxima categoría do baloncesto italiano, con medias durante dous anos de 11 puntos e 7 rebotes por encontro.

En 2004 volvería a xogar nas ligas de verán da NBA, esta vez con Orlando Magic e San Antonio Spurs, e posteriormente co campus de veteranos do Houston Rockets Ao ano seguinte asinaría co Teramo Basket da mesma competición, onde melloraría os seus números até ser o cuarto mellor xogador da liga en valoración e o segundo máximo reboteador. O seu bo rendemento en Italia o ano anterior serviríalle para asinar en 2005 co Pau Orthez da LNB francesa, co que xogaría tamén na Euroliga, competición na que fixo preto de 10 puntos e 6 rebotes por encontro.

Ao ano seguinte continuaría a xogar en competicións europeas, esta vez da man do turco Beşiktaş. Ao rematar a liga turca, xogaría o final da liga e os playoffs da liga portuguesa co Benfica. Posteriormente regresaría de novo a Italia, esta vez ao Udine, para posteriormente marchar á Ligat ha'Al, principal competición do baloncesto israelí. Alí xogaría un primeiro ano co Maccabi Haifa e o segundo co Ironi Ashkelon. Na tempada 2010-11 xogaría co Atomerőmű de Hungría, onde fixo unha media de 18,5 puntos e 10 rebotes. En 2011 converteríase na última fichaxe do Club Baloncesto Breogán para pechar o seu cadro de xogadores 2011−2012. Tras finalizar a temporada, Sales retirouse do baloncesto como xogador.

### Equipos 
*20px|border|NCAA Villanova Wildcats (NCAA, 1999−2002)
*20px|border|Serie A Pallacanestro Biella (Lega, 2002−2004)
*20px|border|Serie A Teramo Basket (Lega, 2004−2005)
*20px|border|LNB Pau Orthez (LNB, 2005−2006)
*20px|border|TBL Beşiktaş Cola Turka (TBL, 2006−2007)
*20px|border|LPB Benfica (LPB, 2007)
*20px|border|Serie A Snaidero Udine (Lega, 2007−2008)
*20px|border|Ligat ha'Al Maccabi Haifa (Ha'Al, 2008−2009)
*20px|border|Ligat ha'Al Ironi Ashkelon (Ha'Al, 2009−2010)
*20px|border|NBI/A Atomerőmű (NBI/A, 2010−2011)
*20px|border|LEB Leite Río Breogán (LEB, 2011−2012)

## Notas
## Véxase tamén 
### Ligazóns externas 
*Perfil na web da Euroliga 
*Estatística da súa etapa na NCAA 
*Novas na web oficial do Breogán de Lugo
Atomerőmű SE

O **Atomerőmű SE** é un equipo de baloncesto que xoga na máxima competición profesional deste deporte en Hungría. Ten sede na cidade de Paks, no centro do país, e o seu nome significa planta de enerxía nuclear debido á que se atopa nesa cidade, a cal proporciona enerxía eléctrica ao 40% do país.

Foi fundado en 1979 e xoga os seus partidos coma local no ASE sportcsarnok. Entre os seus títulos destacan catro ligas húngaras e catro copas.

## Títulos 
* **Liga de Hungría**
** **Campións (4)**: 2002, 2005, 2006, 2009
** *Subcampións* (1): 2001
* **Copa de Hungría**
** **Campións (4)**: 2001, 2003, 2005, 2008
** *Subcampións* (3): 2002, 2006, 2012

## Véxase tamén 
### Ligazóns externas 
* Sitio web oficial do club
Bandeira de Mauricio

A **bandeira nacional de Mauricio** foi adoptada despois da súa independencia, o 12 de marzo de 1968. Consta de catro franxas horizontais do mesmo ancho e cores consecutivas vermello, azul, amarelo e verde.

## Cores 
O significado das cores é o seguinte:
* **Vermello**: polo sangue derramado na loita pola independencia.
* **Azul**: o océano Índico, no medio do cal se encontra Mauricio.
* **Amarelo**: a nova luz que brilla sobre a independencia da illa e o seu sol dourado.
* **Verde**: a exuberante vexetación da illa.

## Outras bandeiras 
[miniatura|[Ficheiro:FIAV 000100.svg|20px Bandeira civil. **Dimensións da bandeira:** 1:2]]
[miniatura|[Ficheiro:FIAV 000001.svg|20px Bandeira naval. **Dimensións da bandeira:** 26:57]]
A bandeira civil (privativa para os buques) e o estandarte gobernamental (para os buques do Estado) son bandeiras de cor vermella e azul respectivamente, cada unha coa bandeira nacional no cantón e o escudo de armas de Mauricio na marcha.

O estandarte empregado polos buques de vixilancia costeira posúe un deseño infrecuente que consiste en franxas verticais vermellas, brancas e azuis de ancho desigual cun emblema en forma de áncora no centro.

## Bandeiras históricas 

Ficheiro:Flag of Mauritius (1906–1923).svg|Bandeira colonial (1906-1923)
Ficheiro:Flag of Mauritius (1923–1968).svg|Bandeira colonial (1923-1968)

## Véxase tamén 
### Ligazóns externas 
*
Xilulosa

miniatura|esquerda|L-xilulosa.

A **xilulosa** (/ksilulósa/)  é un monosacárido de cinco átomos de carbono (é unha pentosa), que contén un grupo cetona no carbono 2 (é unha cetosa). A súa fórmula é C5H10O5.  Ten dous carbonos asimétricos, o 3 e o 4, con orientacións distintas. Na natureza existen os dous enantiómeros, a L-xilulosa e a D-xilulosa. O nome IUPAC da L-xilulosa é (*3R,4S*)-1,3,4,5-Tetrahidroxipentan-2-ona.

O seu derivado fosfatado D-xilulosa-5-fosfato é importante no metabolismo porque intervén na fase non oxidativa da ruta da pentosa fosfato.

Outro derivado, a 1-desoxi-D-xilulosa, pode incorporarse con facilidade á vía metabólica de síntese de isoprenoides en plantas e bacterias.
 
A L-xilulosa acumúlase na urina dos pacientes de pentosuria, enfermidade debida a unha deficiencia de L-xilulosa redutase. Como a L-xilulosa é un azucre redutor, igual ca a D-glicosa, os enfermos de pentosuria foron no pasado diagnosticados como diabéticos erroneamente.

## Notas 
## Véxase tamén 
### Outros artigos
* Arabinosa
* Desoxirribosa
* Ribosa
* Ribulosa
Max Minghella

**Max Giorgio Choa Minghella**, nado o 16 de setembro de 1985 en Hampstead, Londres, é un actor inglés mellor coñecido como **Max Minghella**. É fillo do director de cine Anthony Minghella.

## Traxectoria 
Max naceu no barrio londiniense de Hampstead e é fillo do director de cine Anthony Minghella (1954—2008) e de Carolyn Choa, unha coreógrafa nada en Hong-Kong. Medrou entre os sets de rodaxe dos filmes do seu pai.

A súa carreira como actor comezou no 2005 e participou en varios fimes, como *Ágora* (2009), do director Alejandro Amenábar.

Actualmente vive en Londres, onde estuda e adoita participar en filmacións durante as vacacións de verán.

## Filmografía 
## Véxase tamén
MiKTeX

**MiKTeX** é unha distribución TeX/LaTeX para Microsoft Windows que foi desenvolvida por Christian Schenk. As características máis sobranceiras de MiKTeX son a súa habilidade de actualizarse de maneira autónoma descargando novas versións de compoñentes e paquetes instalados previamente, e mais o seu fácil proceso de instalación.

A versión de MiKTeX en 2011 era a 2.9 e estaba dispoñíbel na súa páxina oficial. Ademais, ten características que inclúen MetaPost e pdfTeX e compatibilidade con Windows 7. A partir da versión 2.7 incluíuse soporte integrado para XeTeX. Desde a versión 2.9 ofrece soporte para ConTeXt Mark IV.

## Véxase tamén 
### Ligazóns externas 
* Sitio web oficial
Willebrord Snel

**Willebrord Snel van Royen**, tamén coñecido como **Snellius**, nado en Leiden en 1580 e finado o 30 de outubro de 1626, foi un astrónomo e matemático neerlandés.

## Traxectoria 
Acadou sona pola lei da refracción que leva o seu nome. Introduciu varios descubrimentos importantes sobre o tamaño da Terra e realizou melloras ao método aplicado do cálculo. Foi alumno de van Ceulen.

Image:Snell - Cyclometricus, 1621 - 183410.jpg|*Cyclometricus*, 1621

## Véxase tamén 
### Ligazóns externas 
* Willebord Snell in *Archimedes to Hawking: Laws of Science and the Great Minds Behind Them* (Clifford A. Pickover, 2008).
Off-Broadway

O teatro **off-Broadway** é un termo utilizado para denomina-las obras, musicais ou revistas levadas a cabo na cidade de Nova York pero fora do circuíto de Broadway.
## Véxase tamén 
* Broadway
* Off-Off-Broadway

## Logazóns externas 
* Internet Off Broadway Database
Ludolph van Ceulen

**Ludolph van Ceulen**, nado en Hildesheim o 28 de xaneiro de 1540 e finado en Leiden o 31 de decembro de 1610, foi un matemático alemán.

## Traxectoria 
miniatura|*De circulo & adscriptis liber* (1619)

Fillo de pais humildes, só terminou unha formación elemental. Emigrou aos Países Baixos por motivos relixiosos, onde foi profesor de esgrima e matemáticas. Ensinou en Delft e Leiden. No ano 1600 foi nomeado profesor de matemáticas e enxeñaría da Universidade de Leiden, onde permaneceu até o seu pasamento.

É coñecido principalmente por calcular o valor de π cunha aproximación de 35 cifras decimais utilizando o método dos perímetros mediante un polígono regular de 262 lados. De feito, este número foi coñecido no continente durante moito tempo como *número ludolphino*. Pasou gran parte da súa vida neste labor e a súa tumba reflícteo no feito de ter gravadas as 35 cifras: 3,14159265358979323846264338327950288.

Escribiu un tratado Sobre o círculo, onde se dá unha primeira aproximación de pi con 20 cifras decimais. O seu máis reputado estudante foi Willebrord Snel, quen traduciu dúas das obras de Van Ceulen ao latín.

## Véxase tamén 
### Ligazóns externas 
* Biografía de van Ceulen  
* Ludolph van Ceulen (1540-1610)
Nail

é o conselleiro do Gran Gurú (Saichōrō) dos namekianos. É un dos poucos namekianos da estirpe guerreira que quedan no planeta. En Dragon Ball Z, o Gran Gurú enviou a Nail a axudar a Krilín e a Son Gohanda na súa loita contra as Forzas Especiais, pero a medio camiño Nail decátase dun mal agoiro e da a volta. Atopouse con que Freezer encontrou ó Gran Gurú, e intentou protexelo, pero ó pelexar contra o tirano viuse en problemas pola diferenza de poder. Durante a súa batalla contra Freezer este humíllao e tortúrao arrincándolle un brazo, o cal fixo medrar de novo pero perdendo moita enerxía. Despois diso Freezer derrótao sen ningunha dificultade, pero Nail non morreu e, logo de que Piccoro o atopara, pediulle que se fusionaran para aumentar o seu poder. Piccoro aceptou despois de pensalo moito, pero coa condición de que el fora a base da fusión. Deste xeito, Piccoro aumentou o seu poder enormemente e, ademais, adquiriu a tranquilidade de espírito e a sabedoría de Nail. Nail é un personaxe xogable en Dragon Ball Z: Budokai Tenkaichi 3.

Nail era o máis poderoso dos habitantes de Namek, e mesmo superaba de sobra a Piccoro antes da súa chegada a dito planeta. O seu poder estímase nunhas 42.000 unidades de ki. Con esta forza, é derrotado sen dificultade por Freezer, quen tiña 530.000 unidades na súa última transformación. Con todo, podería vencer sen dificultade a calquera dos soldados de Freezer, a excepción de Xineu (cuxo poder era superior ó seu) e o resto dos membros das Forzas Especiais.

O seu nome provén dunha deformación da palabra caracol en inglés (Snail).

## Véxase tamén 
### Outros artigos 
* Lista de personaxes de Dragon Ball
Señor Satán

é un dos personaxes da serie de manga e anime *Dragon Ball*. De estatura alta, bigote longo e melena estilo afro, é probabelmente o loitador máis famoso da Terra e o único terrícola que non morreu antes da fin de Majin Boo. É o pai de Videl. En *Dragon Ball Super Exciting Guide* escrito e ilustrado por Akira Toriyama revelouse o verdadeiro nome do personaxe, Mark.

## Véxase tamén 
### Outros artigos 
* Lista de personaxes de Dragon Ball
Videl

é un personaxe do manga e anime *Dragon Ball*. É a filla do Señor Satán. Medrou aprendendo artes marciais e esperando ser tan forte como o seu pai, aínda que en realidade, sen sabelo, xa o superaba. É unha rapaza dura e intelixente, criada nun ambiente de fama e cartos. O seu nome provén do inglés .

Foi a gañadora do torneo infantil no 24° Campionato Mundial de Artes Marciais, ós 11 anos. Estudou no colexio Orange Star, onde coñeceu a Son Gohanda e tras decatarse de que el é o Gran Súper Guerreiro obrígao a ensinarlle a voar. No proceso dáse conta de quen venceu realmente a Célula foi Gohan e non seu pai.

Participa no 25° Campionato Mundial de Artes Marciais, onde Spopovitch (quen estaba influenciado polo poder de Babidi) a vence deixándoa moi mal ferida, pero recupérase axiña grazas a un feixón máxico. Durante o seu tempo xuntos, namórase de Son Gohanda e tras oír noticias sobre a suposta morte de Gohan a mans de Majin Boo, rompe a chorar e négase a crelo (só no anime). Posteriormente Son Gohanda volve á Terra, casan, e teñen unha filla chamada Pan.

Máis adiante en Dragon Ball GT vólvese unha muller máis distanciada das artes marciais aínda que cando apareceu Súper C-17, decidiu enfrontarse a el formando un grupo feminino composto por: Chichi, Bulma, Bra e ela mesma. Porén, foi posuída xunto ó resto da humanidade por Baby.
É a muller humana máis forte da Terra.

## Véxase tamén 
### Outros artigos 
* Lista de personaxes de Dragon Ball
Terra (Dragon Ball)

miniatura|dereita|250px|Planeta Terra en Dragon Ball

A **Terra** é o mundo ficticio do anime e manga *Dragon Ball*. É o lugar onde suceden a maior parte das historias. Tomando en conta varios Crossovers nas historias poderíase asumir que tamén o mundo de Dr. Slump e Neko Majin Z. É comunmente chamado Terra polos seus habitantes, e o nome *Dragon World* é principalmente empregado nos libros con información da serie ou en recapitulacións dos capítulos.

## Características 
O planeta está basicamente baseado no planeta Terra real, pero con significativas diferenzas:
* A distribución dos continentes é ben diferente, cun supercontinente e dous continentes pequenos (aínda que nalgunha imaxe sae un planeta coa mesma distribución que a Terra real).
* Ten anacronismos como a coexistencia de seres da prehistoria como os dinosauros, e tecnoloxía futurista como coches voadores e as *cápsulas* (nas que nuns poucos centímetros, premendo un botón convértense en obxectos de medidas moito máis grandes).
* Arquitectura peculiar, común a todo o planeta: as construcións teñen na súa maioría formas arredondadas semellantes a iglús.
* A división política está organizada en 43 sectores cun líder local en cada un, pero cun único rei planetario.
* No mundo conviven xunto cos humanos outros animais (a miúdo antropomórficos).
* Salvo en certas excepcións (Doutor Guero, Bulma, Videl...) a especie humana amósase incriblemente estúpida.

## Relixión e mitoloxía 
* No universo de Bóla de Dragón as deidades teñen unha xerarquía específica:
** Cada planeta ten unha Deidade ó seu cargo, que é mortal e non é todopoderoso, e que reside no propio planeta. No caso da Terra, durante a maior parte da historia, o seu Deus é un namekiano chamado simplemente Deus (Kamisama), pero máis adiante é substituído por outro namekiano chamado Dende.
** Por riba do Deus de cada planeta hai cinco seres (un por cada galaxia, chamados xenericamente kaio). Catro deles encárganse dos cuadrantes (norte, sur, leste e oeste) e o quinto supervísaos. A Terra está situada no cuadrante norte e o seu deus é o Kaiō do norte.
** Por riba dos kaios están os kaioshins. Tamén hai cinco, catro deles que se encargan dos cuadrantes do Universo ó completo e un quinto por riba deles. En Bola de Dragón só está vivo o Kaiō Shin do leste, xa que os outros foron eliminados por Majin Boo.
Kaiō do norte

é un personaxe de *Dragon Ball*. Tamén chamado **Kaiō-sama** ou **Kaito**, é o encargado do goberno da parte norte da Galaxia, onde se atopa a Terra. É un ser azul, con antenas, que vive xunto co seu mono (Bubbles) e o seu lucecú (Gregory) no Planeta Kaiō. Adestra a calquera que chegue ó seu planeta tras atravesar o Camiño da Serpe.

Ó comezo do adestramento Goku debe atrapar a Bubbles e golpear a Gregory para que se acostume á gravidade do planeta, aproximadamente 97.8&nbsp;m/s², 10 veces a gravidade da Terra. Foi o creador das técnicas Genkidama e Kaiō Ken, aínda que nunca as puido poñer en práctica ensinoullas a Son Goku no tempo que estivo adestrando con el, quen si logrou dominalas.

Ten a capacidade de observar todo o que ocorre no seu territorio, a galaxia do norte, grazas ás súas poderosas antenas, coas que tamén pode comunicarse telepáticamente.

Kaiō Sama morreu, xunto a Bubbles, Goku e Gregory cando Goku levou a Célula ó seu planeta usando un transportación instantánea. Ó chegar alí Célula explotou destruíndo o planeta.

## Véxase tamén 
### Outros artigos 
* Lista de personaxes de Dragon Ball
Rupia de Mauricio

A **rupia de Mauricio** (en inglés *Mauritian rupee*, en francés *roupie mauricienne*, e en crioulo mauriciano *roupi morisyen*) é a moeda oficial de Mauricio. O seu código ISO é MUR e adoita abreviarse como Rs, o Mau Rs para diferenciala doutros tipos de rupia. Cada rupia divídese en 100 céntimos (*cents* / *centimes* / *santim*), fracción que actualmente xa non circula.

## Historia 
A rupia foi instaurada por lei en 1876 como moeda local de Mauricio. A rupio foi elixida a causa da masiva circulación de rupias indias que comportou a inmigración de cidadáns indios a Mauricio. A moeda foi adoptada en 1877 en substitución da rupia india, a libra esterlina e o dólar de Mauricio, moedes anteriormente en circulación na illa. Ao troco, a rupia de Mauricio equivalía á rupia india e valía medio dólar de Mauricio, mentres que a libra se canviaba a 10 1⁄4 rupias.

Contra o ano 1934, a rupia de Mauricio tiña un troco fixo respecto á rupia india, mais a diferenza desta, a moeda de Mauricio xa era unha moeda decimal dende o principio. A rupia de Mauricio tamén circulou en Seychelles ata 1914, ano no que foi substituída pola rupia das Seychelles en termos de paridade (1=1).

## Moedas 
As primeiras moedas actualmente en circulación foron cuñadas en 1987, esta serie comprendía os valores de 1, 5 e 20 cents ademais de 1/2, 1 e 5 Rupias, estas moedas foron substituíndo progresivamente á anterior serie emitida co busto de Isabel II. Nas emisións máis recentes, as moedas de 1 cent deixaron cuñarse e introducíronse novos valores de 10 e 20 rupias nos anos 1997 e 2007 respectivamente.

As moedas de 20 Rupias do 2007, son o último facial emitido polo Banco de Mauricio, a moeda é bimetálica.

## Billetes 
Actualmente hai en circulación billetes de 25, 50, 100, 200, 500, 1.000 e 2.000 rupias.

## Notas 
## Véxase tamén 
### Outros artigos 
* Rupia

### Ligazóns externas 
* Ministerio de Finanzas e Desenvolvemento Económico
SP-171

miniatura|Identificación da SP-171.
miniatura|Km 55.

A **SP-171** é unha autoestrada estatal de San Paulo, Brasil.

É denominada oficialmente como ***Rodovia Paulo Virgínio*** (no tramo entre Guaratinguetá e Cunha) e ***Rodovia Salvador Pacetti*** (no tramo entre Cunha e o límite do estado); a súa codificación é *SP-171*; por preservar a ruta dun camiño histórico colonial, lle é atribuída o pseudónimo de ***Estrada Real***.

Inicia en Guaratinguetá, pasa pola cidade de Cunha e remata no límite estatal con San Paulo, atravesando a rexión de Paraitinga-Paraibuna de norte a sur. No extremo sur da SP-171, ao chegar a Río de Xaneiro, convértese na autoestrada RJ-165, con destino á Parati.

A SP-171, ademais de comunicar as cidades do vale do río Paraíba á costa atlántica, ten importancia cultural, histórica e natural para o Estado de San Paulo.

## Véxase tamén 
### Outros artigos 
* Autoestrada

### Ligazóns externas 
* DER-SP — Departamento de Estradas de Rodaxe do Estado de San Paulo .
Dinastía Song

miniatura|250px|Territorios da dinastías Song e as súas contemporáneas.

A  foi unha dinastía que gobernou China de 960 a 1279, e que debeu a súa existencia a un oficial novo que pensou que tivera unha visión que significaba, segundo dixo, que un novo emperador sacaría a China das mans do emperador Kung-ti, da dinastía Chou. Os seus colegas pensaron que aquilo quería dicir que o seu xeneral, Chan Kuang-yin, sería o novo emperador, e proclamárono como novo gobernante co nome de Sung Tai Tsu.

A dinastía Song pode ser dividida en dous períodos: o do Song do Norte (北宋) de 960 a 1127, que se refire ao período en que a capital do Imperio chinés estaba na cidade setentrional de Kaifeng; e o do Song do Sur (南宋), de 1127 a 1279, que comezou cando o Imperio perdeu o control de Kaifeng e do norte da China a mans da Dinastía Jin. Durante este período final, a dinastía levou a súa capital a Hangzhou, ao sur do río Yangtzé.

Tai Tsu e os seus sucesores esforzáronse por reorganizar China despois de máis de cincuenta anos de guerra civil, pero a tarefa era superior ás forzas de que dispoñían. En 1068, Wang An-Shih, primeiro ministro no tempo do emperador Sung Shen Tsung, impulsou unha reforma do goberno, simplificou o sistema de impostos e diminuíu o exército, transformándoo nunha forza de dimensións máis razoábeis.

Porén, estas reformas non foron debidamente executadas, o que abriu o camiño para que os mongois, comandados por Xenxis Khan e despois por Kublai Khan, acabaran por ocupar o país, en 1279. Antes diso, os mongois xa conquistaran o norte da China, acabando coa dinastía Jin en 1234.

As artes da China, durante o período Song, reflicten a moral do país. Os poetas e pintores miraban para o pasado, tentando imitar ou recordar glorias e realizacións pasadas. Foi durante os Song cando se elaborou o Wujing Zongyao, un manual que contén as técnicas e equipamentos militares máis modernos da época. Nesta época xurdiron os contadores de historias profesionais na China, vagando dun lado para outro como os trobadores da Europa Occidental, entretendo aos que conseguían convencer a escoitalos a cambio dalgunhas moedas. Co tempo, estes homes serían os predecesores dos novelistas chineses.

## Véxase tamén
### Outros artigos 
* Cronoloxía das guerras entre os Jin e os Song
* Historia da China 
* Tangram
### Ligazóns externas 
* Descubrimento arqueolóxico que pode ser o maior da dinastía Song
Calorimetría

A **calorimetría** é a parte da física que estuda os cembios de enerxía entre corpos ou sistemas cando estes cambios se dan en forma de calor.

Calor significa *transferencia* de enerxía térmica dun sistema a outro, ou sexa, podemos dicir que un corpo *recibe calor*, pero no que *posúe calor*.

A calorimetría é unha rama da termoloxía.

A calorimetría permite, por exemplo, medir a calor desprendida ou absorbida nunha reacción química, ou nun cambio físico, usando un instrumento chamado calorímetro.

Pero tamén se pode empregar un modo indirecto calculando a calor que os organismos vivos producen medindo a produción de dióxido de carbono e de nitróxeno (urea, en organismos terrestres), e do consumo de oxíxeno.

:*&Delta;U* = cambio de enerxía interna

Como a presión non se mantén constante, a calor medida non representa o cambio de entalpía.

## Calorimetría a presión constante
A calor medida é igual ao cambio na enerxía interna do sistema menos o traballo realizado:

:  q = \Delta U - w  \,

Como a presión se mantén constante, a calor medida representa o cambio de entalpía.

: q = \Delta H = H_\mathrm{final} - H_\mathrm{inicial} \,
Bhaskara II

:*Para outros sinónimos, véxase Bhaskara*.
**Bhaskara** (1114 - 1185), tamén coñecido como **Bhaskara II** e **Bhaskara Achārya** ("Bhaskara o profesor"), foi un matemático e astrónomo indio.

Naceu preto de Bijjada Bida (hoxe en día o distrito de Bijapur, estado de Karnataka, India do Sur) e foi director do observatorio astronómico de Ujjain, continuando a tradición matemática de Varahamihira e Brahmagupta.

Bhaskara representa o cumio do coñecemento matemático e astronómico no século XII. Alcanzou un coñecemento de cálculo, astronomía, os sistemas de numeración e a resolución de ecuacións que non fora alcanzado en ningunha parte do mundo durante varios séculos. Os seus principais traballos foron o *Lilavati* (sobre aritmética), *Bijaganita* (*Álxebra*) e *Siddhanta Shiromani* (escrito en 1150) que consta de dúas partes: *Goladhyaya* (esfera) e *Grahaganita* (matemáticas dos planetas).

## Lendas 
*Lilavati*, o seu libro sobre aritmética, é a fonte de interesantes lendas que afirman que foi escrito para a súa filla, Lilavati. Nun destes relatos, encontrado nunha tradución persa de *Lilavati*, Bhaskara II estudou o horóscopo de Lilavati e predixo que o seu marido morrería pouco despois do matrimonio, se o enlace non sucedía nun momento determinado. Para impedir isto, colocou unha cunca cun pequeno burato na parte inferior dunha vasilla chea de auga, colocada de maneira que a cunca afundiría cando comezase a hora propicia. Puxo o mecanismo nun cuarto cun aviso a Lilavati de que non se acercara ao aparello. Aínda que ela, por curiosidade, foi mirar, coa mala sorte de que unha perla do seu aro do nariz caeu accidentalmente dentro, o que afectou o funcionamento do artefacto. O casamento tivo lugar, por iso, en tempo non propicio, de xeito que Lilavanti quedou viúva axiña. Dise que Bhaskara lle ensinou matemáticas para consolala na súa dor e escribiu ese libro para ela.

## Matemáticas 
Algunhas das achegas de Bhaskara ás matemáticas foron as seguintes:

* Unha demostración do teorema de Pitágoras calculando a mesma área de dúas maneiras diferentes e despois anulando termos para obter a^2+b^2=c^2.
* En *Lilavati*, solucións de ecuacións indeterminadas de segundo grao, de terceiro grao e de cuarto grao.
* Solucións de ecuacións de segundo grao indeterminadas (do tipo ax2 + b = y2).
* Solucións enteiras de ecuacións indeterminadas lineais e de segundo grao (*Kuttaka*). As regras que dá son as mesmas que as dadas polos matemáticos europeos do Renacemento do século XVII.

Bhaskara II chegou á conclusión seguinte: " 1 / 0 = ∞ " (un dividido por cero = infinito) xa que para alcanzar a unidade se ten de recorrer sempre a un divisor fraccional máis pequeno; unha vez realizada a división o resto ten que dividirse sempre por un divisor máis pequeno.

## Véxase tamén 
### Outros artigos 
* Bhaskara I.
* Cero.
* Ecuación de segundo grao.
* Número negativo.